NORAKSTS

|  |  |
| --- | --- |
| 24.09.2020. | Nr.16/17 |

###### SADZĪVES ATKRITUMU APSAIMNIEKOŠANAS MAKSAS NOTEIKŠANA JELGAVAS PILSĒTĀ

(ziņo: I.Škutāne)

**Atklāti balsojot: PAR – 11** (A.Rāviņš, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds), **PRET – 3** (G.Kurlovičs, L.Zīverts, A.Rublis), **ATTURAS** – nav,

Sabiedrisko pakalpojumu regulēšanas komisija ar 2020.gada 28.augusta lēmumu Nr.111 “Par sabiedrības ar ierobežotu atbildību “Jelgavas komunālie pakalpojumi” sadzīves atkritumu apglabāšanas pakalpojumu tarifu” apstiprinājusi SIA “Jelgavas komunālie pakalpojumi” sadzīves atkritumu apglabāšanas pakalpojuma tarifu 58,69 *euro*/t bez PVN, nosakot, ka tarifs stājas spēkā 2020.gada 1.oktobrī.

Saskaņā ar likuma “Par pašvaldībām” 21.panta pirmās daļas 14.punkta “e” apakšpunktu, Atkritumu apsaimniekošanas likuma 39.panta pirmo daļu, Dabas resursu nodokļa likuma 4.panta pirmās daļas 3.punktu un 3.pielikumu, 2018.gada 21.augusta Ministru kabineta noteikumiem Nr.587 “Sadzīves atkritumu masas un tilpuma attiecības mērījumu veikšanas kārtība un nosacījumi”, pamatojoties uz Jelgavas domes 2006.gada 24.augusta lēmumu Nr.13/19 “Par sadzīves atkritumu normatīvā daudzuma apstiprināšanu”, Jelgavas pilsētas pašvaldības 2015.gada 12.novembra saistošo noteikumu Nr.15-18 “Sadzīves atkritumu apsaimniekošana Jelgavas pilsētas administratīvajā teritorijā” 20. un 21.punktu, 2004.gada 1.novembra līgumu Nr.04-823 “Par atkritumu apsaimniekošanu Jelgavas pilsētā”, kas noslēgts starp SIA “Jelgavas komunālie pakalpojumi” un Jelgavas pilsētas domi, Sabiedrisko pakalpojumu regulēšanas komisijas 2020.gada 28.augusta lēmumu Nr.111 “Par sabiedrības ar ierobežotu atbildību “Jelgavas komunālie pakalpojumi” sadzīves atkritumu apglabāšanas pakalpojumu tarifu”,

**JELGAVAS PILSĒTAS DOME NOLEMJ:**

1. No 2020.gada 1.oktobra noteikt:
	1. Maksu par sadzīves atkritumu apsaimniekošanu – 19,46 *euro*/m3 bez PVN,
	23,54 *euro*/m3 ar PVN 21%;
	2. Mēneša maksu par sadzīves atkritumu apsaimniekošanu vienam daudzdzīvokļu dzīvojamās mājas iedzīvotājam (sadzīves atkritumu normatīvais daudzums 1,9 m3 gadā) – 3,08 *euro* bez PVN, 3,73 *euro* ar PVN 21%, izņemot gadījumu, ja daudzdzīvokļu dzīvojamajai mājai izveidota atsevišķa slēgta atkritumu konteineru novietne.
2. No 2020.gada 1.oktobra atzīt par spēku zaudējušu Jelgavas pilsētas domes 2020.gada 23.jūlija lēmumu Nr.13/4 “Sadzīves atkritumu apsaimniekošanas maksas noteikšana Jelgavas pilsētā”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 24.septembrī